Սոհյոն (երգչուհի)

Սո Ջու Հյուն (), հարավկորեացի երգչուհի, մոդել, պարուհի, հաղորդավար։ Girls' Generation խմբի ամենափոքր անդամը։ Ավելի հայտնի է Սոհյոն բեմական մականունով։

Կենսագրություն 
Սոհյոնը ծնվել է հունիսի 28- ին 1991 թվականին Սեուլում, Հարավային Կորեա։ Լինելով տարրական դպրոցի աշակերտուհի Սոհյոնին նկատել է հետախույզ, ով առաջարկել է նրան մասնակցել SM Entertainment- ի կազմակերպած լսումներին։ 2003 թվականին Սոհյոնը անցել է լսումները և միացել է գործակալությանը։ Նա հայտնի է նրանով, որ լսումների ժամանակ երգել է մանկական երգ, այն ժամանակ, երբ մյուսները կատարել են հայտնի երգեր։ Սոհյոնը ընդունվել է Սեուլի միջնակարգ դպրոց, իսկ հետագայում Daeyoung ավագ դպրոց, բայց ավելի ուշ տեղափոխվել է Jeonju արվեստի բարձրագույն դպրոցը և 2010 թվականի փետրվարի 9- ին ավարտել է այն։ Իր ուսումը նա շարունակել է Dongguk համալսարանում, դերասանական ֆակուլտետ, նույն համալսարան է հաճախում նաև նրա ընկերուհի Յունան։
2012 թվականին Սոհյոնը դարձել է Բարի կամքի դեսպանորդ Միջազգային էքսպո Yeosu 2012 ցուցահանդեսի ժամանակ։ 2011 թվականի հոկտեմբերի 11- ին Սոհյոնը դարձել է ՅՈՒՆԻՍԵՖի դեսպանորդ Changseong-Dong- ի կազմում Սեուլում։ Անցյալում Սոհյոնը համագործակցել է ՅՈՒՆԻՍԵՖի հետ և մասնակցել է «Օգնենք Աֆրիկայի երեխաներին» ծրագրին։

Կարիերա

Girls' Generation 

2007 թվականին Սոհյոնը ընտրվել է որպես Girls' Generation խնբի անդամներից մեկը։ 2007 թվականի օգոստոսի 5- ին խումբը 9 անդամով առաջնաելույթ ունեցավ SBS հեռուստաալիքի «Inkigayo» երաժշտական հաղորդման ընթացքում։
2012 թվականին Սոհույնը և նրա խմբակիցներ Թեյոնը և Թիֆանին կազմել են ենթախումբ TaeTiSeo անվանումով։ Նրանց առաջնաելույթի մինի ալբոմը դուրս է եկել 2012 թվականի ապրիլի 30- ին։

Միանձնյա գործունեություն 
Խմբի անդամներ Ջեսիկայի և Թիֆանիի հետ Սոհյոնը ձայնագրել է մի քանի երգեր, առաջին՝ Oppa Nappa («오빠 나빠», Վատ մեծ եղբայր) և երկրորդը՝ Mabinogi (It’s Fantastic!/Դա հրաշալի է!), որոնք համարվում են տեսախաղի գլխավոր երգերը։

2009 թվականի փետրվարի 17- ին Սոհյոնը երգել է դույետ երգչուհի Ջու Հյուն Միի հետ, երգը անվանումն է JjaRaJaJja («짜라자짜»): Ավելի ուշ, երգը առաջադրվել է 2009 M.net Asian Music Awards- ում։

Նա կատարել է «S.E.O.U.L» երգը Super Junior խմբի անդամներ Կյու Հյոնի, Ռեուկի, Սոնմինի, Դոն Հեյի և Girls' Generation խմբի անդամներ Թեյոնի, Ջեսիկայի, Սանիի, Սու Յոնի հետ միասին։

2PM խմբի անդամների, Սոհյոնը, Թեյոնը, Ջեսիկան, Թիֆանին և Սանին կատարել են երգ երեխաների համար Caribbean Bay ջրային զբոսայգում։

Սոհյոնը ձայնագրել է սաունդթրեկ «Kim Soo Ro» դոռամայի համար «It’s Okay Even If It Hurts» («아파도 괜찮아요») անվանոըմով, որը թողարկվել է 2010 թվականի հունիսի 25- ին։

2010 թվականի հոկտեմբերին Սոհյոնը տարբեր խմբերի 20 այդոլների հետ ձայնագրել է «Let’s Go» երգը Սեուլի G-20 2010 գագաթնաժողովին մասնակիցների թիվը շատացնելու նպատակով։ Նա կատարել է վոկալային մասերը գործընկերների հետ. Սոն Մինի, Լունայի և Ջոն Հյոնի հետ մասին։

2011 թվականին Սոհյոնը մասնակցել է TVXQ խմբի հինգերորդ ստուդիական ալբոմի «Journey» երգի ձայնագրմանը։ Արդյունքում Journey դարձել է «Paradise Ranch» դոռամայի գլխավոր երգը։ Հոկտեմբերի 11- ին դուրս է եկել «Dreams Comes True» սինգլը, ձայնագրված Դոն Հեի հետ միասին Ասիական երգերի փառատոնի համար։ Այդ ծրագիրը ստեղծել է ՅՈՒՆԻՍԵՖը Արևելյան Աֆրիկայի համար դրամահավաք անցկացնելու համար։ 2011 թվականի հոկտեմբերի 25- ին դուրս է եկել «The Magic of Yellow Ribbon» սինգլը, անդ Սոհյոնի և Կիմ Հեն Ջունի միասնական աշխատանքն է The Face Shop ընկերության արտադրանքի գովազդի համար։

2012 թվականի փետրվարի 13- ին թողարկվել է «Don’t Say No» երգը, որը Սոհյոնը երգել է Յուն Գունի հետ միասին։ 2012 թվականի ապրիլի 16- ին դուրս է եկել Սոհյոնի ձայնագրած սաունդթրեկը «Նորաձևության թագավորը» հեռուստասերիալի համար, որում գլխավոր դերերից մեկը խաղացել է նրա գործընկեր Յուրին, երգի անուն էր «I’ll Be Waiting»:

Դերասանի կարիերա 
2013 թվականին Սոհյոնը ներկայացել է որպես դերասանուհի «Կրքոտ սեր» հեռուստասերիալում, նա խաղացել է գլխավոր հերոսի առաջին սիրո դերը, նրա զուգընկերն է եղել դերասան Սունգ Հունը։ Առաջին սերիայի ցուցադրությունը եղել է 2013 թվականի սեպտեմբերի 28- ին։

Բացի էկրանին որպես դերասանուհի ներկայանալուց, Սոհյոնը ներկայացել է, որպես մյուզիքլի դերասանուհի «Արևը Լուսնի գրկում» ներկայացումում։ Նա խաղացել է գլխավոր դեր, նրա զուգընկերը եղել է Super Junior խմբի անդամ Կյու Հենը։

Մոդելի կարիերա 

2004 թվականին Սոհյոնը DBSK- ի հետ միասին եղել է Smart Uniform ապրանքանիշի մոդել։

Սու Յոնի և Յուրիի հետ միասին մասնակցել է Լուսանկար ծրագրի շրջանակներում QTV Photographer Audition Survival- ի համար անցկացված ֆոտոսեսիային։ Ֆոտոսեսիան անվանել են «Dreaming Water», այն եղել է միասնական գործակալություն Cosmopolitan ամսագրի և ՅՈՒՆԻՍԵՖ-ի ջրի պահպանման և մաքուր շրջապատի պահպանման նպատակով։ 2010 թվականի մարտի 29- ին հայտարարվել է, որ Սոհյոնը, Թեյոնը, Յուրին, Յունան և Սու Յոնը դարձել են մոդելներ Nintendo DSi շարժական խաղային կոնսուլների համար։

2010 թվականի մարտին Սոհյոնը և Կրիստալը f(x) խմբից, դարձել են գովազդային մոդելներ Clean & Clear- ի համար։ Ավելի ուշ, 2010 թվականի ապրիլին դուրս է եկել Everland Caribbean Bay ջրային զբոսայգու գովազդային հոլովակը, Սոհյոնի, Յունի, Յուրիի և 2PM խմբի անդամների մասնակցությամբ։ 2011 թվականի սեպտեմբերին Սոհյոնը դարձել է The Face Shop կոսմետիկ ապրանքանիշի դեմքը և նրա գործընկերն է եղել Կիմ Հյոն Ջունը։

2013 թվականի փոտրվարին Սոհյոնը և Սու Յոնը դարձել են մուսա Tommy Hilfiger ջինսերի համար։

Հեռուստահաղորդումներ 
Սոյունը մասնակցել է «Նորապսակներ /We got married» հաղորդման երկրորդ սեզոնին, նրա զուգընկերն է եղել CNBlue խմբի լիդեր և գլխավոր վոկալիս Չոն Յոնգ Հվան։ Իրենց զույգի մասնակցությամբ առաջին սերիան ցուցադրվել է 2010 թվականի փետրվարի 11- ին, իսկ վերջին սերիան նկարահանվել է Սպիտակ օրը, 2011 թվականի մարտի 14- ին և 2011 թվականի ապրիլի 2- ին զույնգ պաշտոնապաես լքել է հաղորդումը։

2012 թվականի փետրվարի 4- ից մինչ 2013 թվականի ապրիլը, Սոհյոնը, Թիֆանին և Թեյոնը եղել են «Show! Music Core» հաղորդման հաղորդավարուհիներ։ Բացի այդ, Սոհյոնը վարել է 2012 Gayo Daejun մրցանակաբաշխությունը Լի Ջունի և Լի Հվի Ջեի հետ։

Մուլտֆիլմերի հնչյունավորում 
Սոհյոնը և Թեյոնը մասնակցել են «Անճոռնի ես» մուլտֆիլմի կորեական տարբերակի հնչյունավորմանը։ Սոհյոնը կրկնօրինակել է Էդիտ անունով աղջկա, այն ժամանակ, երբ Թեյոնը նվիրել է իր ձայնը Էդիտի մեծ քրոջը Մարգոյին։ Սոհյոնը կրկին կրկնօրինակում է Էդիտին մուլտֆիլմի երկրորդ մասում «Անճոռնի ես 2»։

Երգերի հեղինակ 
Սոհյոնը դարձել է «I got a boy» խմբի չորրորդ կորեական ստուդիական ալբոմի երկու երգերի հեղինակը։ Յուրիի և Սու Յոնի հետ միասին գրել է «Baby Maybe» և «XYZ» (Յուրիի հետ միասին) երգերի լիրիկան։ Սոհյոնը դարձել է խմբի հինգերորդ անդամը, ով գրել է խոսքեր պաշտոնական երգերի համար։ Բացի նրանից իրենց ներդրումն են ունեցել Յուրին, Սու Յոնը, Թիֆանին և Ջեսիկան։

Սկավառակագրություն

Սինգլներ

Միասնական աշխատանքներ

Սաունդթրեկներ

Մասնակցություն երաժշտական տեսահոլովակներում

Ֆիլմագրություն

Ֆիլմեր

Հեռուստատեսություն

Հեռուստասերիալներ

Մյուզիքլներ

Գովազդ

Մրցանակներ

Ծանոթագրություններ

Արտաքին հղումներ 
 Պաշտոնական կորեական կայքը 
 Պաշտոնական ճապոնական կայքը

S.M. Entertainment
Հարավկորեացի երգչուհիներ
Հարավկորեացի կինոդերասանուհիներ
Հարավկորեացի հեռուստատեսային դերասանուհիներ
Հարավկորեացի հաղորդավարներ
Բեմական կեղծանուններ
Հարավկորեացի պարուհիներ